CELEX: 62010CN0519
Language: el
Date: 2010-10-27 00:00:00
Title: Υπόθεση C-519/10: Αίτηση για την έκδοση προδικαστικής αποφάσεως, την οποία υπέβαλε το Tribunale di Bari (Ιταλία) στις 27 Οκτωβρίου 2010 — Giovanni Colapietro κατά Ispettorato Centrale Repressioni Frodi

15.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/21
            
         Αίτηση για την έκδοση προδικαστικής αποφάσεως, την οποία υπέβαλε το Tribunale di Bari (Ιταλία) στις 27 Οκτωβρίου 2010 — Giovanni Colapietro κατά Ispettorato Centrale Repressioni Frodi
   (Υπόθεση C-519/10)
   ()
   2011/C 13/40
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Bari
   
      Διάδικοι στην υπόθεση της κύριας δίκης
   
   
      Προσφεύγων: Giovanni Colapietro
   
      Καθού: Ispettorato Centrale Repressioni Frodi
   
      Προδικαστικά ερωτήματα
   
   
               1)
            
            
               Ποια είναι η ακριβής εμβέλεια του κανονισμού (ΕΟΚ) 822/87 (1), ήτοι το χρονικό και καθ’ ύλην πεδίο εφαρμογής του, καθώς και η «ratio» αυτού από πλευράς κυρώσεων, σε σχέση με την αμπελουργική περίοδο 1993/1994, στην οποία ανάγονται τα πραγματικά περιστατικά της υποθέσεως;
            
         
               2)
            
            
               Ισχύει ότι, για τη συγκεκριμένη αμπελουργική περίοδο, το άρθρο 39 του προαναφερθέντος κανονισμού (ΕΟΚ) 822/87 εκτελέσθηκε με τον κανονισμό (ΕΟΚ) 343/94 (2) της 15ης Φεβρουαρίου 1994, ο οποίος και αντικατέστησε, ως εκ τούτου, τον κανονισμό 822/87;
            
         
               3)
            
            
               Είναι η επιβολή του προστίμου ύψους 390 250 000 ITL [ιταλικών λιρών], ήτοι 201 547,30 ευρώ (διακοσίων μίας χιλιάδων πεντακοσίων σαράντα επτά ευρώ και τριάντα λεπτών), για παράλειψη παραδόσεως προς υποχρεωτική απόσταξη –κατά την αμπελουργική περίοδο 1993/94– 7 804,87 εκατολίτρων επιτραπέζιου οίνου, ποσότητας προκύπτουσας από την εφαρμογή επί της παραχθείσας ποσότητας οίνου μετά οινολάσπης, ίσης με 15 155 εκατόλιτρα (με απόδοση 126 εκατόλιτρα ανά εκτάριο), του συντελεστή υποχρεωτικής αποστάξεως 51,5 %, συμφώνως προς τον κανονισμό (ΕΟΚ) 610/94 (3), δυσανάλογη προς την καταλογιζόμενη παράβαση και αντίθετη προς την αρχή του δικαίου χαρακτήρα των ποινών, την οποία έχει επανειλημμένως διατρανώσει το Δικαστήριο;
            
         
      (1)  EE L 84, σ. 1.
   
      (2)  EE L 44, σ. 9.
   
      (3)  EE L 77, σ. 12.